Prefectul Capitalei cere măsuri, în contextul valului de caniculă – stropirea asfaltului şi RoAlert.
În următoarele zile, sunt prognozate depăşiri ale indicelui de confort termic la nivelul Municipiului Bucureşti. Toni Greblă a cerut autorităţilor din subordine măsuri precum stropirea asfaltului, dimineaţa şi seara, şi mesaje RoAlert. Măsurile fac parte din Planul pentru prevenirea, diminuarea şi atenuarea efectelor negative ale caniculei şi secetei, precum şi altor fenomene meteorologice periculoase.
Prefectul Capitalei, Toni Greblă a cerut autorităţilor din subordine măsuri, în condiţiile în care sunt prognozate depăşiri ale indicelui de confort termic, precum stropirea asfaltului, dimineaţa şi seara, precum şi mesaje RoAlert, în cazul avertizărilor nowcasting de cod roşu sau portocaliu."Având în vedere că, în următoarele zile, sunt prognozate depăşiri ale indicelui de confort termic la nivelul Municipiului Bucureşti, Prefectul Capitalei, domnul Toni Greblă, a solicitat autorităţilor administraţiei publice locale să ia toate măsurile care se impun pentru protejarea populaţiei. Planurile de măsuri şi acţiuni specifice sezonului de vară trebuie să fie puse în aplicare în conformitate cu prevederile Hotărârii Comitetului Municipiului Bucureşti pentru Situaţii de Urgenţă (CMBSU) nr. 64/2022. Totodată, preşedintele Comitetului Municipiului Bucureşti pentru Situaţii de Urgenţă, domnul Toni Greblă, a solicitat membrilor CMBSU să urmărească personal implementarea măsurilor stabilite", potrivit unui comunicat de presă.În conformitate cu Hotărârea CMBSU nr. 64/2022, Prefectul Capitalei a solicitat să fie puse în aplicare măsurile stabilite prin Planul pentru prevenirea, diminuarea şi atenuarea efectelor negative ale caniculei şi secetei, precum şi altor fenomene meteorologice periculoase ce se pot produce în perioadele de vară pe teritoriul municipiului Bucureşti.Instituţiile implicate vor transmite zilnic, către Prefectura Capitalei, stadiul implementării acestor măsuriDe asemenea, vor fi luate măsuri suplimentare. Astfel, prin grija Direcţiilor Generale de Asistenţă Socială şi Protecţia Copilului, vor fi identificate persoanele vulnerabile, se va asigura Telverde şi, pe perioadele aflate sub atenţionare de cod galben sau portocaliu, vor fi organizate puncte de acordare a asistenţei medicale şi de distribuire a apei potabile."Serviciul de Ambulanţă Bucureşti-Ilfov şi SMURD Bucureşti vor transmite Prefecturii Municipiului Bucureşti, zilnic, informaţii privind numărul persoanelor care au solicitat primul ajutor din cauza valului de căldură persistent. Totodată, Primăriile şi Comitetele Locale pentru Situaţii de Urgenţă vor dispune măsuri în vederea stropirii asfaltului, dimineaţa şi seara. În perioadele caniculare, autorităţile publice locale vor informa populaţia şi operatorii economici cu privire la măsurile de prevenire a efectelor periculoase pentru sănătatea populaţiei. De asemenea, prin grija Inspectoratului pentru Situaţii de Urgenţă “Dealul Spirii" Bucureşti – Ilfov, se vor emite, conform procedurilor, mesaje RoAlert în cazul avertizărilor nowcasting de cod roşu şi, în situaţiile care se impun, la cele de cod portocaliu", se mai arată în comunicat.Instituţiile implicate în prevenirea, diminuarea şi atenuarea efectelor negative ale caniculei, precum şi a altor fenomene meteorologice periculoase ce se pot produce în perioada de vară, pe teritoriul Municipiului Bucureşti, vor transmite zilnic, în perioadele aflate sub atenţionare de cod galben sau portocaliu, către Prefectura Capitalei, stadiul implementării măsurilor.